มทร.ธัญบุรี จัดสอบวิทยานิพนธ์ผ่านระบบออนไลน์
ผศ.ดร.สมหมาย ผิวสอาด อธิการบดี มหาวิทยาลัยเทคโนโลยีราชมงคล (มทร.) ธัญบุรี เปิดเผยว่า จากสถานการณ์แพร่ระบาดไวรัสโควิด-19 ทำให้ส่งผลกระทบต่อนักศึกษาชั้นปีที่ 4 และปีที่ 5 ที่จะต้องมีการสอบปริญญานิพนธ์ หรือโปรเจกต์ครั้งสุดท้าย มหาวิทยาลัยจึงได้ออกมาตรการให้ทั้ง 10 คณะและ 1 วิทยาลัย ให้นักศึกษานำเสนอผลงานต่อหน้าคณะกรรมการผ่านระบบออนไลน์จากที่พักอาศัย ไม่ต้องเดินทางมาที่มหาวิทยาลัย โดยเบื้องต้นได้มอบหมายให้สำนักเทคโนโลยีสารสนเทศของมหาวิทยาลัย ให้จัดเตรียมระบบและโปรแกรมต่างๆ เพื่อรองรับการจัดการสอบผ่านระบบออนไลน์ ซึ่งในส่วนนักศึกษาจะต้องเตรียมความพร้อมในการนำเสนอผลงาน โดยมีอาจารย์ที่ปรึกษาคอยให้คำแนะนำ ก่อนการนัดสอบออนไลน์ต่อหน้าคณะกรรมการ ส่วนเอกสารปริญญานิพนธ์เดิมต้องมีการจัดส่งรูปเล่ม ต่อไปมหาวิทยาลัยจะให้ลดการใช้กระดาษ โดยเปลี่ยนเป็นรูปแบบซอฟต์ไฟล์ หรือการส่งอิเล็กทรอนิกส์ไฟล์แทนการจัดสอบนี้จะเพิ่มความสะดวกให้นักศึกษาอยู่บ้านเพื่อสอบได้ไม่ต้องเดินทางมามหาวิทยาลัย ลดความเสี่ยงติดเชื้อไวรัสโควิด-19 ส่วนนักศึกษาที่ไม่สะดวกเรื่องของอินเตอร์เน็ตและพักอยู่หอพักใกล้มหาวิทยาลัย สามารถมาใช้บริการที่สำนักวิทยบริการได้ แต่จะต้องผ่านขั้นตอนการตรวจวัดอุณหภูมิ ใส่หน้ากากอนามัย ทั้งนี้ การจัดสอบจะแล้วเสร็จไม่เกินวันที่ 15 เม.ย.นี้ ผศ.ดร.สมหมาย กล่าว.
จากสถานการณ์แพร่ระบาดไวรัสโควิด-19 ทำให้ส่งผลกระทบต่อนักศึกษาชั้นปีที่ 4 และปีที่ 5 ที่จะต้องมีการสอบปริญญานิพนธ์ หรือโปรเจกต์ครั้งสุดท้าย
โควิด-19,ไวรัสโคโรนา,COVID-19,มหาวิทยาลัยเทคโนโลยีราชมงคล ธัญบุรี,สอบวิทยานิพนธ์,สอบออนไลน์,ข่าววันนี้,การศึกษา